recursal/SuperWikiNEXT-32B huggingface dataset:
**Ֆավզիա Քուֆի** (պարս.՝ فوزیه کوفی, 1975, Բադախշան, Աֆղանստան), աֆղանցի քաղաքական գործիչ և կանանց իրավունքների ակտիվիստ։ Ծագումով Բադախշեն մարզից է, ներկայումս Քաբուլի խորհրադարանի անդամ է և Ազգային ժողովի փոխնախագահն է։

Կենսագրություն
--------------

### Երիտասարդություն և կրթություն

Ծնվել է յոթ կանանցից բաղկացած բազմակին ընտանիքում, և Քուֆին իր սեռի պատճառով առաջինն էր մերժվել իր ծնողների կողմից։ Նր հայրը Խորհրդարանի անդամ էր, իսկ մայրը ձգտում էր որդի ունենալ՝ ամուսնու հետ մտերմությունը պահպանելու համար։ Քուֆիի ծնվելու օրը նա կնքեց իր մահկանացուն։

Նա կարողացել էր համոզել իր ծնողներին դպրոցում կրթություն ստանալու համար՝ դառնալով ընտանիքի միակ աղջիկը, ով դպրոց էր հաճախում։ Հետագայում համալսարանն ավարտել է բիզնեսի և կառավարման մագիստրոսի աստիճանով։ Նրա հայրը 25 տարի շարունակ եղել է Խորհրդարանի անդամ։ Նրան սպանել են Աֆղանական պատերազմի ժամանակ (1979-1989)՝ մոջահեդների կողմից։

Քուֆին սկզբնապես ցանկանում էր դառնալ բժիշկ, սակայն ընտրում է քաղաքագիտությունն ու դառնում է ՅՈՒՆԻՍԵՖ-ի անդամ։ Նա սերտորեն աշխատել է խոցելի այնպիսի խմբերի հետ, ինչպիսիք են ներքին տեղահանվածները (IDP) և մարգինալացված կանայք ու երեխաները։ 2002-2004 թվականներին կազմակերպությունում եղել է երեխայի պաշտպանության պատասխանատու։

Ծանոթագրություններ
------------------

1. 1 2  MAK (польск.)
2. 1 2  Malbrunot Georges (2011-02-25)։ «Fawzia, un défi aux talibans» (French)։ Le Figaro։ էջ 18
3. ↑  «A 'Favored Daughter' Fights For The Women Of Afghanistan»։ NPR։ 2012-02-22։ Վերցված է 2013-05-19
4. 1 2  «Guests of First Lady Laura Bush»։ ABC News։ January 31, 2006։ Վերցված է February 14, 2013

Արտաքին հղումներ
----------------

* Support Committee for Fawzia Koofi

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| 

|  Չափորոշչային վերահսկողություն |
| --- |
|  |
| BNF: 16510179m · GND: 1017837023 · GTAA: 229906 · ISNI: 0000000120366710 · LCCN: no2011091034 · NKC: jo2014812409 · NTA: 33216845X · NUKAT: n2011222310 · SUDOC: 151606846 · VIAF: 170552138 · WorldCat VIAF: 170552138 |

 |

 |
**Վիշապալիճ**, *Ազատ, Գեղարդալիճ, Գեղարդա լճակ, Թոխմախան գյոլ, Վանքի գյոլ, Վանքի լիճ, Վիշապի լիճ*, լճակ Հայաստանի Արարատի մարզում, Գողթ գետի վերնագավառում, Թառնիստ սարավանդի արևմտյան մասում, Գեղարդ գյուղից 9 կմ արևելք։ Ծովի մակարդակից 2620 մ բարձրության վրա, մակերեսը՝ 30 հա։

Խափանված լճակ է Գեղամա լեռների շրջանում, Գեղարդավանքից հյուսիս։ Լիճը վերանորոգել էր Գեղարդավանքի վանահայր Վարդան վարդապետը, բայց լճի ջուրը խորտակել էր պատնեշը հեղեղել Ազատ գետի վերնագավառը։ Այժմ վերականգնված է, ջրերն օգտագործվում են ոռոգման նպատակներով։ Լճակին սովորաբար կոչում են Վիշապի լիճ։

Գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։

Ծանոթագրություններ
------------------

1. ↑  Հայաստանի Հանրապետության Ֆիզիկաաշխարհագրական օբյեկտների համառոտ տեղեկատու-բառարան, Երևան, «Գեոդեզիայի և քարտեզագրության կենտրոն ՊՈԱԿ», 2007, էջ 119 — 150 էջ։
2. ↑  Հակոբյան Թ. Խ. Մելիք-Բախշյան Ստ. Տ. Բարսեղյան Հ. Խ. Հայաստանի և հարակից շրջանների տեղանունների բառարան, հ. 1 [Ա-Գ] (խմբ. Մանուկյան Լ. Գ.), Երևան, «Երևանի Համալսարանի Հրատարակչություն», 1986, էջ 39 — 992 էջ։
3. ↑  «Հայաստանի Հանրապետության բնության հուշարձանների ցանկը հաստատելու մասին»։ *www.arlis.am*։ 14 oգոստոսի 2008 թվական։ Վերցված է 2015 թ․ նոյեմբերի 30
4. ↑  «Հայաստանի Հանրապետության բնապահպանության նախարարություն, Բնության հուշարձանների ցանկ»։ *www.mnp.am*։ Վերցված է 2015 թ․ նոյեմբերի 30
**Ֆելիքս Այո** (իսպ.՝ Félix Ayo, հուլիսի 1, 1933(1933-07-01), Sestao, Իսպանական հեղափոխություն - սեպտեմբերի 24, 2023(2023-09-24), Մենտանա, Իտալիա) իսպանական ծագմամբ իտալացի ջութակահար։

Կենսագրություն
--------------

Ֆելիքս Այո Լոսադան ծնվել է Սեստաոյում, 1933 թվականի հուլիսի 1-ին։

Ավարտել է Բիլբաոյի կոնսերվատորիան, այնուհետև սովորել է Փարիզում, որից հետո՝ Հռոմի Սանտա Սեսիլիայի ազգային ակադեմիայում, իտալացի ջութակահար և երաժշտության ուսուցիչ Ռեմի Պրինսիպի մոտ։ 1952 թվականին եղել է «I Musici» կամերային նվագախմբի հիմնադիրներից մեկը, իսկ նվագախմբի ստեղծման առաջին 15 տարիներին եղել է նվագախմբի նվագակցողն ու ղեկավարը (նվագախումբը հանդես է գալիս առանց դիրիժորի)։

1968-1970 թվականներին Ֆելիքս Այոն կենտրոնացած է եղել հիմնականում Բեթհովենի դաշնամուրային քառյակի կատարումների վրա։ 1972 թվականից դասավանդել է Սանտա Սեսիլիայի ազգային ակադեմիայում։ Նա համերգներ է ունեցել տարբեր նվագախմբերի հետ, իսկ 1983 թվականից հանդես է եկել որպես դիրիժոր։

Այոյին ամենամեծ ճանաչումը բերել է Անտոնիո Վիվալդիի «Չորս եղանակները» և Յոհան Սեբաստիան Բախի սոնատներն ու սյուիտները։

Այոն ելույթներ է ունեցել աշխարհի մի շարք նշանավոր թատրոններում՝ Քարնեգի հոլ, Բեռլինի ֆիլհարմոնիա, Կոլոն թատրոն, Մուզիքֆերայն, Տեատրո Ռեալ, Լա Սկալա և այլն։ Նա վարպետության դասեր է անցկացրել Կանադայում, Ավստրալիայում, ԱՄՆ-ում, Դանիայում, Ճապոնիայում, Իտալիայում, Իսպանիայում և Գերմանիայում, ինչպես նաև որպես ժյուրի հաճախակի մասնակցել է միջազգային երաժշտական մրցույթների։

Իտալական երաժշտության մեջ ներդրած ավանդի համար 2003 թվականին նրան Տրիեստում շնորհվել է «Սուրբ Միքայելի» մրցանակ։ Այոյի ձայնագրությունները արժանացել են միջազգային ճանաչման և շահել են բազմաթիվ մրցանակներ։

Այոն մահացել է 2023 թվականի սեպտեմբերի 24-ին, 90 տարեկանում։

Ծանոթագրություններ
------------------

1. 1 2  Discogs — 2000.
2. 1 2 3
3. 1 2  Fallece a los 90 años el violinista vasco y cofundador de I Musici Félix Ayo (իսպ.) — Europa Press, 2023.
4. ↑  Violinist Felix Ayo has died
5. ↑  «Violinist Felix Ayo has died»։ *www.thestrad.com*։ 26 September 2023։ Վերցված է 26 September 2023
6. ↑  Norman Lebrecht (26 September 2023)։ «I Musici Founder Dies»։ *slippedisc.com*։ Վերցված է 26 September 2023

Արտաքին հղումներ
----------------

* Homepage
* Review latimes.com 1989
* Ayo plays Ciaccona by Bach ՅուԹյուբում

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Allmusic · Discogs · MusicBrainz |
|  |
| 

|  Չափորոշչային վերահսկողություն |
| --- |
|  |
| BIBSYS: 5044000 · BNE: XX1037590 · BNF: 13891001d · CiNii: DA10975834 · GND: 128662220 · GTAA: 260779 · ICCU: CFIV121178 · ISNI: 0000000063016369 · LCCN: n84164391 · NKC: xx0191676 · NLA: 35722442 · NLP: a0000002540783 · NSK: 000672116 · NTA: 074385917 · NUKAT: n2017165211 · SUDOC: 135454433 · VIAF: 19864482 · WorldCat VIAF: 19864482 |

 |

 |
**Սպիտակ արջերի զանգվածային հարձակումները Ռուսաստանում** տեղի է ունեցել 2019 թվականի փետրվարին, երբ Արխանգելսկի մարզի մի շարք բնակավայրեր ենթարկվել են բևեռային գիշատիչների մասսայական ներխուժումներին։ Նովայա Զեմլյան Հյուսիսային սառուցյալ օվկիանոսի ավազանին պատկանող ռուսական կղզեխումբ է, որի ցամաքային հատվածի բնակչությունը կազմում է շուրջ 3 հազար մարդ։ Սպիտակ արջերը այս երկրամասում ներխուժել են տներ, հանրային շինություններ և բնակելի տարածքներ։ Փետրվարի 16-ին Արխանգելսկի մարզի կառավարման մարմինը վարչական միավորում հայտարարել է արտակարգ իրավիճակ։

Սպիտակ արջերը սովորաբար ծնվում են ցամաքում, սակայն իրենց կենսագործունեությունը մեծապես ծավալում են ծովերի ջրերում։ Վերջիններս գլխավորապես սնվում են ձկներով և փոկերով։ Բելուշյա Գուբա քաղաքատիպ ավան ներխուժել են թվով 52 սպիտակ արջեր, որոնք հաստատվել են բնակավայրի կենտրոնական բնակեցված շրջաններում և թաղամասերում։ Հետազոտությունները ցույց են տալիս, որ ծովային կաթնասունների տեղաշարժի պատճառը սննդի բավարար քանակության բացակայությունն է։

Ըստ Արխանգելի մարզպետ Ալեքսանդր Մինաևի՝ թվով 6-ից մինչև 10 սպիտակ արջեր շրջում են նաև մարզկենտրոնի փողոցներով։ Նրանք շրջում են հասարակական վայրերում և ներխուժում մարդկանց շենքեր։ Այս կապակցությամբ Մինաևը ասել է․ 

|  |  |  |
| --- | --- | --- |
|  | Մարդիկ վախենում են դուրս գալ տներից, ուստի վերջիններիս կյանքի ամենօրյա բնականոն ընթացքը խաթարված է։ Ծնողները թույլ չեն տալիս, որպեսզի իրենց երեխաները գնան մանկապարտեզներ և դպրոցներ, որովհետև վախենում են արջերի հարձակումներից- Ալեքսանդր Մինաև |  |

Մարզի կառավարչապետը նաև հավելել է, որ *«կենդանիները բառացիորեն զավթել են մարդկանց տարածությունները»*։ Տեղական վարչության պետ Ժիգանշա Մուսինի խոսքերով 1983 թվականից ի վեր Արխանգելսկի մարզը չի ենթարկվել սպիտակ արջերի նման ծավալի հարձակումների։

Ռուսաստանի Դաշնությունում սպիտակ արջերի ուղղությամբ կրակ բացելը ցանկացած դեպքում անթույլատրելի է և ենթադրում է քրեական պատասխանատվություն։ Իշխանությունները սպասում են մասնագետների ժամանմանը։

Ծանոթագրություններ
------------------

1. ↑  LLC Helix Consulting։ «Սպիտակ արջերը գրոհել են Արխանգելսկի բնակելի տները - Այսօր` թարմ լուրեր Հայաստանից»։ *www.aysor.am* (անգլերեն)։ Վերցված է 2019 թ․ փետրվարի 17
2. ↑  «Նոր Երկրի բնակիչներն ահաբեկված են սպիտակ արջերի հարձակումից»։ *news.am* (հայերեն)։ Վերցված է 2019 թ․ փետրվարի 17  CS1 սպաս․ հայերենը նշված է (link)
3. 1 2  «Սպիտակ արջերը գրոհել են Արխանգելսկի բնակելի տները (Տեսանյութ)»։ *haynews.am*։ Վերցված է 2019 թ․ փետրվարի 17 (չաշխատող հղում)
**Քենան Փարս** (մարտի 10, 1920(1920-03-10), Ստամբուլ, Օսմանյան կայսրություն - մարտի 10, 2008(2008-03-10), Ստամբուլ, Թուրքիա, ծնվ.՝ **Գրիգոր Ճեզվեճյան**), հայազգի դերասան, թատրոնի, կինոյի և հեռուստասերիալի արվեստագետ, ղեկավար Թուրքիայում։ 1953-2000 թվականներին նա նկարահանվել է ավելի քան հարյուր ֆիլմերում։

Կենսագրություն
--------------

Որոշ ժամանակ մարմնավորել է Յեշիլչամի ֆիլմերի` դաժան բնավորության տեր կերպարներին։ Մինչև դերասան դառնաը Փարսը ապրում էր Բաքըրքյոյում և վարում էր Ազատության հրապարակում գտնվող Ազգային վիճակախաղի կրպակի աշխատանքները, որը կրում էր իր անունը։

Դերասան լինելուց բացի եղել է նաև «Որդիս», «Դարդս հասկացող չկա», «Մահն աստծո հրամանն է», «Չես հասկանում» և «Մի խարույկ եմ վառում» ֆիլմերի ռեժիսոր, գրել է մի քանի ֆիլմի սցենար և եղել պրոդյուսեր։

Ընտրված ֆիլմագրություն
----------------------

| Տարի | Կոչում | Դեր | Նշումներ |
| --- | --- | --- | --- |
| 1953 թ | *Մարդասպան քաղաք* | Քենան |  |
| 1955 թ | *Նրանք վճարեցին իրենց արյունով* |  |  |
| 1956 թ | *Ֆլեյմի վրեժը* |  |  |
| 1962 թ | *Gençlik Hülyaları* |  |  |
| 1964 թ | *Karanlıkta Uyananlar* |  |  |
| 1965 թ | *Հաց վաճառող կինը* |  |  |
| 1988 թ | *մառախուղ* |  |  |

Ծանոթագրություններ
------------------

1. ↑  «Kenan Pars Kimdir? - Güncel Kenan Pars Haberleri»
2. ↑  «Քենան Փարս | Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն» (en-US)։ Վերցված է 2023-01-28

Արտաքին հղումներ
----------------

* + Քենան Փարս Internet Movie Database կայքում
**Սպորտային վերարկու**, ինչպես նաև **սպորտային բաճկոն**, տղամարդու ամենօրյա պիջակ, որը մոդելավորել են, որպեսզի տղամարդիկ հագնեն՝ առանց համապատասխան տաբատի, հիմնականում սպորտային նպատակների համար։ Ոճը, կտորը, գույները և նախշերը ավելի տարբեր են, քան շատ այլ կոստյումներում․ սովորաբար օգտագործվում են ավելի ամուր և խիտ կտորներ, ինչպես օրինակ մանդուրը, թավիշը, ջինսը, կաշին և տվիդը։

Սկզբնական շրջանում սպորտային բաճկոնները հագել են բացօթյա որոշակի սպորտաձևերի մասնակցելու համար։ Ժամանակի ընթացքում դրանք սկսեցին ընդունվել նաև ավելի պաշտոնական առիթների համար, հաճախ նաև օգտագործվելով որպես դպրոցական համազգեստ։

Տեսակներ
--------

*Շութինգ* բաճկոնը սպորտային պիջակների այն տեսակն է, որը, ինչպես անունն է հուշում, նախատեսված է հրաձգության կամ որսի սպորտաձևերի մասնակցության համար։ Սովորաբար այն ունենում է կաշվե կտոր ուսի հատվածում, որպեսզի կանխի կրակոցի ալիքը, այն հաճախ ունենում է նաև կաշվե մասեր արմունկների վրա։

*Հաքինգ* բաճկոնը բրդյա սպորտային պիջակ է, որը նախատեսված է ձիավարության համար, հաճախ պատրաստվում է տվիդից՝ ավանդական երեք կոճակով և կափույրով։

*Բլեյզերը* նման է սպորտային պիջակին, որը սովորաբար կարում են մուգ և զոլավոր կտորից։ Բլեյզերները պատրաստվում են մետաղական կոճակներից՝ արտացոլելով իրենց ծագումը՝ բրիտանական նավատորմը և նավարկային սպորտաձևը, չնայած դա որոշիչ հատկանիշ չէ։

Պիջակի մասին խոսվում է նաև 1957 թվականի Մարտին Ռոբինսի ռոքնռոլի հիթային «Սպիտակ սպորտային բաճկոն և Վարդագույն մեխակ» սինգլի վերնագրում․ վերնագիրը հետագայում օգտագործվել է նաև 1973 թվականի Ջիմմի Բուֆֆետի «Սպիտակ Բաճկոն և Վարդագույն Խեցգետին» ալբոմում։

Կտոր
----

Սպորտային վերարկուն կամ սպորտային բաճկոնը պատրաստվում է տարբեր տեսակի կտորներից, ինչպես օրինակ բուրդ, տվիդ, մանդուր և բամբակ։ Սպորտային բաճկոնի ամենադասական տեսակը պատրաստվում է բրդից և հատուկ տվիդից։ Իռլանդիայում հայտնի Դոնեգալյան տվիդը պատրաստվում է իռլանդական Դոնեգալ շրջանում և օգտագործվում է սպորտային վերարկուներ և բաճկոններ պատրաստելու համար։ Կան մի քանի հայտնի արտադրողներ, ինչպիսիք են հինգերրորդ սերնդի ջուլհակ Մուլհերնը, Արդարա քաղաքի Տրիոնա Դիզայնից։

Ծանոթագրություններ
------------------

1. ↑  «The Traditional Shooting Jacket»։ *Michaelandrews* (անգլերեն)։ 30 November 2017։ Վերցված է 2018-07-30
2. ↑  Sullivan Nick (18 March 2015)։ «How to Buy a Blazer the Right Way»։ *Esquire* (en-US)։ Վերցված է 30 July 2018
3. ↑  White Ryan (2018)։ *Jimmy Buffett: A Good Life All the Way* (անգլերեն)։ Simon and Schuster։ էջ 92։ ISBN 9781501132568 – via Google Books

Արտաքին հղումներ
----------------


|  |  |
| --- | --- |
|  | ***Սպորտային վերարկու***էջը Վիքիպահեստում |

* Ինչպես գնել Բլեյզեր, July 2009
**Քենեթ Բերնարդ Ֆարիդ Լյուիս** (անգլ.՝ *Kenneth Bernard Faried Lewis*, նոյեմբերի 19, 1989(1989-11-19), Նյուարկ, Նյու Ջերսի, ԱՄՆ), ամերիկացի պրոֆեսիոնալ բասկետբոլիստ, ծանր հարձակվող։

Ծնվել է Նյուարկ քաղաքում (Նյու Ջերսի նահանգ)։ Հաճախել է Նյուարկի Տեխնոլոգիայի ավագ դպրոցը, որից հետո մարզական կրթաթոշակի առաջարկ է ստացել Մարիստի և Այոնայի քոլեջներից, սակայն նախընտրել է հանդես գալ Մորհեդի նահանգային համալսարանում (Կենտուկի նահանգ)։ Համալսարանի թիմում խաղացել է կենտրոնականի դիրքում։

Համալսարանի երրորդ տարում Ֆարիդը մասնակցության հայտ է ներկայացնում NBA-ի 2010 թվականի դրաֆթում, սակայն դիմումը ետ է վերցնում և վերադառնում համալսարանի հավաքական։ Ընտրվում է հաջորդ տարվա դրաֆթի առաջին ռաունդի 22-րդ ընտրությամբ՝ «Դենվեր Նագեթսի» կողմից։ Սկզբնական շրջանում Ֆարիդը չափազանց քիչ խաղաժամանակ էր ստանում թիմում, սակայն երբ վնասվածք են ստանում մի շարք առանցքային բասկետբոլիստներ, ներառյալ բրազիլացի կենտրոնական Նենեն, ակումբի ղեկավարությունը որոշում է շատացնել Ֆարիդի անցկացրած րոպեները։ Ցուցադրած լավ խաղի շնորհիվ, Ֆարիդը դառնում է թիմի մեկնարկային խաղացողը, իսկ ակումբի ղեկավարությունը 2012 թվականի մարտի 15-ին փոխանակում է Նենեին՝ Ջավալ Մաքգիի և Ռոնի Թուրիաֆի դիմաց։

Ֆարիդն իր խաղաոճի համար ստացել է **Կենդանամարդ** (*Manimal*) մականունը։

Անձնական
--------

Ֆարիդը դավանում է իսլամ։ Ունի մեկ դուստր։

Ունի միասեռական մայր՝ Ուոդա Ֆարիդ անունով, ով 2007 թվականին իր զուգընկերու հետ մտել է քաղաքացիական ամուսնության մեջ։

Ունի հայր՝ Քենեթ Լյուիս անունով։

Ծանոթագրություններ
------------------

1. 1 2
2. 1 2
3. 1 2
4. ↑  «Քենեթ Ֆարիդ. տվյալների, նորություններ, հոլովակներ – ESPN»
5. ↑  Բրենչ Ջոն (Մարտի 16, 2011)։ «Աստղային անդրադարձ կատարողը ետևում է թողնում հուզմունքը»։ *«Նյու Յորք Թայմս»*։ Վերցված է Մարտի 20, 2011

Արտաքին հղումներ
----------------

* Էջը NBA.com կայքում
* Էջը Բասկետբոլ-ռեֆերենսում
* Կենսագրությունը Մորհեդի նահանգային համալսարանի կայքում
**Ֆերդինանդ Վազգենի Գասպարյան** (մարտի 9, 1950(1950-03-09), Երևան, Հայկական ԽՍՀ, ԽՍՀՄ), հայ ֆիզիկոս։ Ֆիզմաթ գիտությունների դոկտոր (1995), պրոֆեսոր (2001)։

Կենսագրություն
--------------

Ֆերդինանդ Գասպարյանը ծնվել է 1950 թվականին Երևանում։ 1972 թվականին ավարտել է Երևանի պոլիտեխնիկական ինստիտուտի կիբեռնետիկայի ֆակուլտետը։ 1974-1978 թվականներին սովորել է ՀՀ ԳԱԱ ռադիոֆիզիկայի և էլեկտրոնիկայի ինստիտուտի ասպիրանտուրայում։ 1972-1978 թվականներին աշխատել է ՀՀ ԳԱԱ Ռադիոֆիզիկայի և էլեկտրոնիկայի ինստիտուտում, 1978 թվականից աշխատում է Երևանի պետական համալսարանում, 1997-2000 թվականներին եղել է ԵՊՀ Իջևանի մասնաճյուղի ֆիզիկայի ամբիոնի վարիչ, 2003 թվականից դասախոսում է ՀՊՃՀ-ում, 2003-2006 թվականներին՝ Հայ-ռուսական (սլավոնական) համալսարանում։

Աշխատանքները վերաբերում են կիսահաղորդիչներում և դրանցից պատրաստված ենթակարմիր, տեսանելի և գերմանուշակագույն տիրույթի կիսահաղորդչային ֆոտոընդունիչներում, արեգակնային մարտկոցներում և ինժեկցիոն կառուցվածքներում ընթացող ֆիզիկական երևույթների տեսական ուսումնասիրությանը։ Վերջին տարիներին զբաղվում է նանոչափային համակարգերում ընթացող էլեկտրաֆիզիկական երևույթների հետազոտմամբ։ Հեղինակ է ուսումնական ձեռնարկների։

Պարգևներ, մրցանակներ
--------------------

* «Լավագույն երիտասարդ գիտնական» մրցանակ, 1975
* «Լավագույն տեսական աշխատանք» մրցանակ, 1977
* ՀՀ ԳԱԱ շնորհակալագիր «Կիսահաղորդչային միկրո- և նանոէլեկտրոնիկա» միջազգային գիտաժողովների կազմակերպման համար, 2006
* ԵՊՀ ոսկե մեդալ «Ռադիոֆիզիկայի ֆակուլտետի 35-ամյակի կապակցությամբ, 2010

Ծանոթագրություններ
------------------

1. 1 2
2. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*
3. ↑  «Ֆերդինանդ Վազգենի Գասպարյան»։ *www.ysu.am*։ Վերցված է 2017-03-09
4. ↑  *Methods and Materials for Remote Sensing: Infrared Photo-Detectors, Radiometers and Arrays*

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 11357 |

 |
**Սպորտը Կոսովոյում** ունի վաղեմի ավանդույթներ և կարևոր դեր է կատարում հասարակության կյանքում։ Կոսովոյում առավել մեծ ժողովրդավարություն են վայելում հատկապես ֆուտբոլը, բասկետբոլը, վոլեյբոլը, ձեռքի գնդակը և ըմբշամարտը։ Անհատական մարզաձևերից տարածված են ձյուդոն, լողը, բռնցքամարտը, կարատեն և դահուկվազքը։

Կոսովոյի հայտնի մարզիկներից են Ազիզ Սալիգուն, Մեհմետ Բոգուևցին, Սամի Բուզոլին, Մեյլինդա Կելմենդի և Նորա Գյակովան, որոնք նշանակալի հաջողությունների են հասել աշխարհի և Եվրոպայի առաջնություններում։ 1989-1999 թվականներին մարզիկներն ստիպված էին հրաժարվել որոշ մրցույթների մասնակցելուց։ Այնուամենայնիվ, պատերազմից հետո նրանք սկսել են վերադառնալ ֆուտբոլային դաշտեր և բռնցքամարտի ռինգեր, ինչպես նաև սկսել է ձևավորվել ներկայում գործող սպորտային ֆեդերացիաների մեծ մասը, որոնցից ոմանք այսօր միջազգային ֆեդերացիաների անդամներ են։ Մասնավորապես դրանց թվում են Տեքվոնդոյի ֆեդերացիան, Բռնցքամարտի ֆեդերացիա, Հանդբոլի ֆեդերացիա, Ձյուդոյի ֆեդերացիա և Դահուկային սպորտի ֆեդերացիան։ Կոսովոյի որոշ մարզիկները հանդես են եկել այլ երկրների դրոշների ներքո։ Օրինակ, բռնցքամարտիկ Լուան Կրասնիչին, գերմանական դրոշի ներքո ունեցել է մեծ հաջողությունների՝ նվաճելով Եվրոպայի չեմպիոնի տիտղոսը։

2016 թվականին մասամբ ճանաչված Կոսովոյի Հանրապետության թիմն առաջին անգամ մասնակցել է Ռիո դե Ժանեյրոյում կայացած Օլիմպիական խաղերին։

Ֆուտբոլ
-------

Կոսովոյում ֆուտբոլը կարևորագույն սպորտաձևերից մեկն է։ 2016/2017 մրցաշրջանում մասամբ ճանաչված հանրապետության առաջնությանը մասնակցել է 12 թիմ։ Կոսովոյի ամենահաջողակ ակումբներից են «Պրիշտինան» և «Տրեպչան»։

2016 թվականին Կոսովոն դարձել է ՖԻՖԱ-ի 55-րդ անդամ պետությունը։ Դրանից հետո Կոսովոյի ազգային հավաքականն ընդգրկվել 2018 թվական Աշխարհի գավաթի խաղարկության որակավորման փուլի 1-ին խմբում, որտեղ կխաղա Խորվաթիայի, Ֆինլանդիայի, Իսլանդիայի, Թուրքիայի և Ուկրաինայի հավաքականների հետ։

Ծանոթագրություններ
------------------

1. ↑  «Kosovo granted full IOC recognition; can send own team to Olympics in Rio de Janeiro»։ The Republic։ 2014 թ․ դեկտեմբերի 9։ Արխիվացված է օրիգինալից 2014 թ․ դեկտեմբերի 19-ին։ Վերցված է 2014 թ․ դեկտեմբերի 9
2. ↑  «Kosovo accepted as 55th member of UEFA after congress vote»։ Espn Fc։ 2016 թ․ մայիսի 3։ Վերցված է 2016 թ․ օգոստոսի 28
3. ↑  «Fifa: Kosovo and Gibraltar become members of world governing body - BBC Sport»։ *Bbc.com*։ 2016 թ․ մայիսի 13։ Վերցված է 2016 թ․ օգոստոսի 28

Արտաքին հղումներ
----------------

* Կոսովոյի օլիմպիական կոմիտե
* Մշակույթի, երիտասարդության և սպորտի նախարարություն
**Ֆերիդ Ջանիչ** (սերբախորվաթ․՝ Ferid Džanić, 1918, Բիխաչ, Ունա-Սանա կանտոն - սեպտեմբերի 17, 1943(1943-09-17), Վիլֆրանշ դը Ռոուերգ), բոսնիացի զինվոր, ֆրանսիական Վիլֆրանշ դը Ռոուերգ բնակավայրում կազմակերպված Վաֆեն-ՍՍ-ի միակ խռովությունների մասնակից։

Կենսագրություն
--------------

Ֆերիդ Ջանիչը ծնվել է բոսնիական հարուստ ընտանիքում՝ Բիխաչում, 1918 թվականին։ Հարավսլավիայի թագավորական բանակի կադետ էր, երբ սկսվեց ապրիլյան պատերազմը։ 1942 թվականի աշնանը, խուսափելով ձերբակալությունից, նա ընդգրկվեց պարտիզանների շարքերը, ծառայեց Կրայնսկի 8-րդ հարվածային բրիգադում։ 1943 թվականի սկզբին Արևմտյան Բոսնիայում պարեկություն իրականացնելիս գերմանացիները «Վայս» ռազմական գործողության շրջանակներում գերեվարեցին նրան և ուղարկեցին Սարաևոյի ճամբար, որտեղ էլ ստիպված եղավ միանալ ՍՍ-ի «Խանջար» 13-րդ լեռնային դիվիզիային։

Յանիչը ծառայությամբ հասավ մինչև ՍՍ-ի ունտերշտուրմֆյուրերի կոչման։ 1943 թվականի հուլիսին Յանիչը դիվիզիայի շրջանակներում սկսեց ապստամբություն նախպատրաստել բաժանման, քանի դեռ այն գտնվում էր Գերմանիայի տարածքում։ Գերմանիայում գտնվելու ընթացքում Յանիչը հանդիպեց Բոժո Յելենեկին, որը միացավ ապստամբության կողմնակիցներին։ 1943 թվականի օգոստոսին դիվիզիան ուղարկվեց Ֆրանսիա, որտեղ դավադիրներին միացավ երիտասարդ Նիկոլա Վուկելիչը։ Նրանք երեքն էլ ծառայում էին ՍՍ-ի 13-րդ լեռնային սակրավորների գումարտակում, որը տեղակայված էր Վիլֆրանշ դը Ռոուերգում։

Այս դիվիզիայում ծառայող բոսնիացիներն ու խորվաթները անընդհատ ենթարկվում էին խստավարժեցման և ֆիզիկական նվաստացման գերմանացի ՍՍ-ական սպաների կողմից։ 1943 թվականի սեպտեմբերի 7-ին շարքային կազմին տեղափոխվեցին զորանոց, իսկ գերմանացի սպաներին ուղարկեցին հյուրանոց։ Շուտով Վիլֆրանշ դը Ռոուերգ քաղաքում բնակվողներին լուրեր հասան, որ ուստաշները, գերմանացիները և հայդուկները հետապնդում են Բոսնիայի մուսուլման բնակչությանը և անձնակազմի շրջանում դժգոհությունը սկսեց աճել կապված դիվիզիան Գերմանիա, ապա Ռուսաստան ուղարկելու հրամանատարության մտադրությունների հետ։ 1943 թվականի սեպտեմբերի 17-ին նրանք խռովություն սկսեցին, որը, սակայն, արագ ճնշվեց։

Խռովության ընթացքում զոհվեցին 5 գերմանացի զինվորներ և սպանվեցին 13-րդ ՍՍ դիվիզիայի շատ զինվորներ։ Կենդանի մնացած շուրջ 800 խռովարարներ աքսորվեցին Դախաու։ Մահացածների թվում էր նաև Ֆերիդ Ջանիչը։

Ծանոթագրություններ
------------------

1. ↑  Hitler's Foreign Executioners. — Google Books.
2. ↑  Hitler's Jihadi's. — Google Books.
3. ↑  Bosnian Muslims in the Second World War. — Google Books.
4. ↑  «Tko je oslobodio prvi grad u Zapadnoj Europi od Nijemaca»։ Dnevnik։ 2013 թ․ սեպտեմբերի 17։ Արխիվացված է օրիգինալից 2014 թ․ հունիսի 5-ին։ Վերցված է 2014 թ․ հունիսի 1
**Քոնոր Ռայան Մեյսոն** (անգլ.՝ Conor Ryan Mason, Անգլիա), անգլիացի երգիչ և երգահան։ Կիթառահար Ջո Լենգրիջ Բրաունի, ստեղնահար և կիթառահար Դոմինիկ Կրեյքի, բաս կիթառահար Ֆիլիպ Բլեյքի և թմբկահար Ջեյմս Փրայսի հետ միասին հիմնել է բրիտանական Nothing But Thievesալտերնատիվ ռոք խումբը։ Թողարկել է խմբի հետ իրենց «Nothing But Thieves» դեբյուտային ստուդիական ալբոմը 2015 թվականի հոկտեմբերին RCA Records լեյբլում։

Կենսագրություն և անձնական կյանք
-------------------------------

Քոնոր Մեյսոնը ծնվել է Ռայլեյգ քաղաքում։ Նա հաճախում էր տեղի միջնակարգ դպրոցը, որտեղ երգում էր նվագախմբում։ Նա սկսել է վոկալի դասեր հաճախել, որտեղ սովորել է ճիշտ կառավարել ձայնը և աշխատել է շնչառության վրա։ BIMM-ի համար հարցազրույցի ժամանակ Քոնորը պատմել է, որ նրա հայրը նույնպես երգիչ էր։

Մեյսոնը կիսվել է ընկերուհու հետ նկարներով իր ինստագրամյան կայքէջում։

Կարիերա
-------

Հիմնական հոդված՝ Nothing But Thieves
Nothing But Thieves խումբը 2014 թվականի նոյեմբերին աջակցել է Twenty One Pilots-ին London's Electric Brixton-ում։ 2015 թվականի հուլիսին նրանք աջակցել են նաև Muse խմբին Rock In Roma շոուի ժամանակ, ելույթ ունենալով 30,000 մարդկանց արջև։

2015 թվականին նրանց դեբյուտային Nothing but Thieves ալբոմը 7-րդ հորիզոնական է գրավել Մեծ Բրիտանիայում։ ԱՄՆ-ում այն թողարկվել է 2016 թվականի փետրվարին։

Նրանց Trip Switch սինգլը կատարվել է Ռեգբիի աշխարհի առաջնության ժամանակ։ Նրանց երաժշտությունը նաև օգտագործվել է FIFA 16 և Madden 2016 խաղերում։

Ծանոթագրություններ
------------------

1. ↑  Buckley Kelly (հուլիսի 17, 2014)։ «We’ve just been signed to the same record label as Pharrell Williams and David Bowie»։ *echo-news.co.uk*։ Վերցված է մայիսի 11, 2015
2. ↑  «TWENTY ONE PILOTS + Nothing But Thieves + Purple: Fri, 14 November, 2014 - Rock and pop concert tickets in London and the UK - Stargreen Tickets»։ *www.stargreen.com*։ Վերցված է հունիսի 13, 2016 (չաշխատող հղում)
3. ↑  Trendell Andrew։ «Muse announce support acts for UK Drones tour - tickets | Gigwise»։ *gigwise.com*։ Վերցված է հունիսի 13, 2016
4. ↑  «nothing+but+thieves | full Official Chart History | Official Charts Company»։ Վերցված է 2016-02-02

Արտաքին հղումներ
----------------

* Քոնոր Մեյսոն Internet Movie Database կայքում
* Nothing But Thieves խմբի պաշտոնական կայք
«**Վիրավոր տղամարդը**» (ֆր.՝ L'Homme blessé), ֆրանսիացի նկարիչ, կերպարվեստում ռեալիզմի հիմնադիրներից Գյուստավ Կուրբեի նկարներից։ Այս ստեղծագործությունը հեղինակը վրձնել է 1844-ից 1854 թվականներն ընկած ժամանակահատվածում։ Յուղաներկով կտավի չափերն են 81,5 × 97,5 սմ։

Այսօր «Վիրավոր տղամարդը» ստեղծագործությունը պահպանվում և ցուցադրվում է Օրսե թանգարանում (Փարիզ, Ֆրանսիա)։

Պատմություն
-----------

«Վիրավոր տղամարդը» ստեղծագործությունը Կուրբեի բազմաթիվ ինքնադիմանկարներից մեկն է։ Նկարը ստեղծվել է 1844 թվականին. այդ ժամանակ կտավին պատկերված էր ավելի երիտասարդ նկարիչը և կինը, որը հենվել էր տղամարդու ուսին։ 1854 թվականին, երբ Կուրբեն սիրային կապերը խզում է այդ կնոջ հետ, կտավը վերանկարում է՝ կնոջ փախարեն նկարելով թուր և սրտի շրջանում վերք ավելացնում։

Այս նկարը Կուրբեն իր մոտ է պահում ընհուպ մինչև մահը՝ 1877 թվականը։ Քրոջ՝ Ջուլիետա Կուրբեի հավաքածուն, որտեղ նաև այս կտավն էր, Փարիզի Դրու հյուրանոցում կայացած աճուրդի ժամանակ ձեռք է բերում պետությունը։ Սկզբից նկարը ցուցադրվել է Լուվրում, իսկ 1986 թվականից փոխանցվել է Օրսե թանգարանին։

Ստեղծագործության կրկնօրինակը Կուրբեն վրձնել է 1866 թվականին (79,5 х 99,5 սմ), որն այսօր ցուցադրվում է Բելվեդեր պատկերասրահում։

Նկարագիր
--------

«Վիրավոր տղամարդը» ստեղծագործությունում պատկերված է փակ աչքերով տղամարդ, որը հենվել է ծառին։ Թվում է, որ նա քնած է։ Ձեռքով բռնել է ծածկոցը, որով ծածկվել է։ Սրտի շրջանում վիրավորումից ստացած վերքի հետքը սպիտակ վերնաշապիկին և կողքի թուրը վկայում են, որ այրը մասնակցել է դուելի, որն այնպես չի ընթացել, որպես ցանկացել է տղամարդը։

Կուրբեն իր ընկերոջը՝ Պիեռ Ժոզեֆ Պրուդոնին գրած նամակում մանրամասնել է. «Ճշմարիտ գեղեցկություն կարելի է գտնել միայն տառապանքում... Դրա համար է՝ իմ մեռնող դուելյանտն այդքան հրաշալի»։

Ծանոթագրություններ
------------------

1. 1 2 3 4  JocondeLab — 2014.
2. ↑  lesyeuxdargus (2016-01-15)։ «« L’homme blessé » de Gustave Courbet»։ *Les yeux d'Argus* (fr-FR)։ Վերցված է 2020-06-27
3. ↑  «Un homme doublement blessé»։ *newsletters.artips.fr*։ Վերցված է 2020-06-27
4. ↑  «Musée d'Orsay: Gustave Courbet L'homme blessé»։ *www.musee-orsay.fr*։ Վերցված է 2020-06-27
5. ↑  «Catalogue du musée d'Orsay»։ *Musée d'Orsay* (ֆրանսերեն)։ Վերցված է 8 novembre 2014
6. ↑  *Der Verwundete*, notice du musée Belvédère, en ligne.
7. ↑  «Un homme doublement blessé»։ *Artips* (ֆրանսերեն)։ Վերցված է 8 novembre 2014

Արտաքին հղումներ
----------------

* «Վիրավոր տղամարդը» ստեղծագործությունը թանգարանի պաշտոնական կայքում

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Վիրավոր տղամարդը** կատեգորիայում։ |
Ստամբուլի քարտեզը։ Աջ մասում գտնվում է քաղաքի ասիական կամ անատոլիական հատվածը։
Բոսֆորի ընդհանուր համայնապատկերը Սարայբուրնու պատմական թաղամասից։ Կենտրոնում Բոսֆորի կամուրջն է, ձախում՝ քաղաքի եվրոպական հատվածը, իսկ աջում՝ ասիականը (փետրվար, 2013 թվական)։)
Բոսֆորի ընդհանուր տեսարանը քաղաքի Քյուչուքսյու թաղամասից։ Կենտրոնում գտնվում է Սուլթան Մեհմեդ Ֆաթիհի կամուրջը, ձախում՝ քաղաքի եվրոպական հատվածը, իսկ աջում՝ ասիականը (փետրվար, 2013 թվական)։
**Ստամբուլի ասիական ափ** (հայտնի է նաև *Անատոլիական ափ* անվամբ), Ստամբուլի ասիական հատվածում գտնվող շրջանների և թաղամասերի հավաքական անվանումը։ Հայտնի չէ, թե անվանումն առաջին անգամ կոնկրեը երբ է կիրառվել, սակայն հայտնի է, որ կիրառվել է Օսմանյան ժամանակաշրջանից սկսած։ Ստամբուլի ասիական ափի հյուսիսային ափագծում են գտնվում Շիլե և Բեյքոզ շրջանները։ Բեյքոզից հարավ գտնվում են Թուզլա, Փենդիք, Քարթալ, Մալթեփե, Քադըքյոյ շրջանները։

Յուսքյուդար և Բեյքոզ շրջանների ափերը ողողվում են Բոսֆորի նեղուցի ջրերով։ Ներքին շրջաններ են համարվում Սուլթանբեյլին, Յումրանիյեն, Սանջաքթեփեն, Աթաշեհիրը և Չեքմեքյոյը։ Վերջին երեքը համարվում են նորակառույց շրջաններ։

Մինչև 1973 թվականը Ստամբուլի ասիական հատվածը, որը հիմնական շրջաններից կտրված լինելով, կենսունակ չէր, սկսեց ավելի զարգանալ, երբ կառուցվեց Բոսֆորի կամուրջը։

Ստամբուլի բնակչության մեկ երրորդը բնակվում է քաղաքի ասիական հատվածում։ Այն առավել կանաչապատ և նվազ բանուկ, քան քաղաքի եվրոպական հատվածը։

Ստամբուլի ասիական հատվածում գտնվող շրջանների ցանկ
-------------------------------------------------

* Իշխանաց կղզիներ
* Աթաշեհիր
* Բեյքոզ
* Չեքմեքյոյ
* Քադըքյոյ
* Քարթալ
* Մալթեփե
* Փենդիք
* Սանջաքթեփե
* Սուլթանբեյլի
* Շիլե
* Թուզլա
* Յումրանիյե
* Յուսքյուդար

Տես նաև
-------

* Ստամբուլի եվրոպական ափ

Ծանոթագրություններ
------------------

1. ↑  SuperGezginler (2018 թ․ սեպտեմբերի 29)։ «İstanbul Anadolu Yakası Gezilecek Yerler»։ *Süper Gezginler* (թուրքերեն)։ Վերցված է 2019 թ․ ապրիլի 11

Արտաքին հղումներ
----------------

* Anadolu Yakası Archived 2011-02-12 at the Wayback Machine.
Անվան այլ կիրառումների համար տե՛ս՝ Վահան (այլ կիրառումներ)

**Վահան**, հայկական արտադրության ավտոմատ, նախագծված ինժեներ Վահան Մանասյանի կողմից։

«Վահան»-ը ունի շատ պարզ կառուցվածք, ինչը նպաստում է նրա հեշտ և արագ արտադրմանը։ Աշխարհում եզակի նոր համակարգի զենք է։ Ինքնաձիգը կարող է համալրվել Փողատակային ԳՊ-30 նռնականետով, սվին-դանակով և Վ․ Մանասյանի կոնստրուկցիայով պատրաստված օպտիկայով։ Վ․Մանասյանը զենքը գնելու բազում առաջարկներ է ստացել այլ երկրների կողմից, սակայն մերժել է պատճառաբանելով, որ զենքը պատրաստվածէ իր հայրենիքի՝ Հայաստանի Հանրապետության համար։

Հատկություններ
--------------

Զենքի ավտոմատիկան աշխատում է կիսաբաց փականի սկզբունքով ինչը՝ բավականին հեշտացնում է արտադրման պրոցեսը։ Ինքնաձիգի բոլոր մասերը գտնվում են փողի առանցքի ուղղության վրա, որի արդյունքում զենքի թափահարումը հասցվել է նվազագույնին, գնդակները չի ցրում և հասցնում է ուղիղ թիրախին՝ խնայելով փամփուշտները։ «Վահան»-ը արագ արձագանքման զէնք է, շնորհիվ իր պարզ կառուցվածքի։ Կրակում է ԱԿ-74-ի փամփուշտներով և աշխատում է հենց ԱԿ-74-ի ստանդարտ պահեստատուփերով։

«Վահանի»-ի կոթը ծալվում է, որի շնորհիվ այն դառնում է ավելի հարմարավետ։ Ինքնաձիգի ձգանը ունի 2 ռեժիմ` մենահատ և կրակահերթ։ Մենահատ կրակելու համար ձգանը կիսով չափ սեղմվում և բաց է թողնվում, իսկ կրակահերթի համար ձգանը պետք է սեղմել մինչև վերջ։ Հարվածաձգանային մեխանիզմը բաղկացած է 5 մասից։ Պահեստատուփը կարող է պարունակել 30 կամ 45 հատ 5,45 տրամաչափի փամփուշտներ։ Փողը կարելի է հեշտությամբ փոխարինել ՆԱՏՕ-ի փողի և կրակել 5.56 տրամաչափի փամփուշտներ։

Գրականություն
-------------

* Ինքնաձիգի կիսազատ փակաղակ

Արտաքին հղումներ
----------------

* Վահան 7.62x39mm (1952)
* VAHAN assault rifle on YouTube
* VAHAN assault rifle
* Հայկական «Վահան» ինքնաձիգի մոռացված պատմությունը
**Ստավրոս Դիմաս** (հուն․՝ Σταύρος Δήμας, ապրիլի 30, 1941(1941-04-30), Աթենք, Հունաստան), հույն քաղաքական գործիչ, Բարոզուի առաջին հանձնաժողովի շրջակա միջավայրի պաշտպանության հարցերով եվրահանձնակատար 2004-2009 թվականներին։

Կենսագրություն
--------------

Ստավրոս Դիմասը ծնվել է 1941 թվականին Աթենքում, թեև նրա ընտանիքը արմատներով Քենիայից է (Կորինթոս)։ Աթենքի համալսարանում սովորել է իրավունք և տնտեսություն։ Մագիստրոսի աստիճան է ստացել Նյու Յորքի համալսարանում։ 1969 թվականին սկսել է աշխատել որպես իրավաբան Ուոլ Սթրիթում, սակայն արդեն հաջորդ տարի աշխատանքի է անցել է Համաշխարհային բանկում։

1975 թվականին նա վերադարձել է Հունաստան, որպեսզի զբաղեցնի արդյունաբերական զարգացման Հունական բանկի կառավարչի տեղակալի պաշտոնը։ 1977 թվականին նա ակտիվ մասնակցություն է ունեցել հունական քաղաքականության մեջ՝ որպես Նոր ժողովրդավարություն պահպանողական քաղաքական կուսակցության անդամ։ Այդ ժամանակից ի վեր ընտրվել է Հունաստանի խորհրդարանի անդամ տասն անգամ անընդմեջ։ Ի սկզբանե նա ներգրավված է եղել ԵՄ-ին Հունաստանի անդամակցության բանակցությունների մեջ։

2014 թվականին եղել է իշխող կուսակցությունների նախագահի թեկնածու, սակայն չի ստացել խորհրդարանի պատգամավորների ձայների մեծամասնությունը։

Ծանոթագրություններ
------------------

1. 1 2  Munzinger Personen (գերմ.)
2. ↑  «Stavros C. Dimas - Curriculum Vitae»։ European Commission։ Արխիվացված է օրիգինալից 2012-09-19-ին։ Վերցված է 7 Νοεμβρίου 2011
3. ↑  «Κοινοβουλευτική Θητεία Βουλευτών Από Τη Μεταπολίτευση Ως Σήμερα - Δήμας Κωνσταντίνου Σταύρος»։ Արխիվացված է օրիգինալից 2012-09-19-ին

Արտաքին հղումներ
----------------

* Официальная страница

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | GND: 1179993918 · ISNI: 0000000040864066 · LCCN: no96013467 · NKC: xx0058727 · VIAF: 36508011 · WorldCat VIAF: 36508011 |

 |
**Քվանտ վարժարան,** Հայաստանի Հանրապետության փորձարարական, ոչ պետական առաջին դպրոց։ Հիմնադրվել է 1991 թվականի սեպտեմբերին։ Վարժարանում գործում են տարրական (1-4-րդ), միջին (5-9-րդ) և ավագ (10-12-րդ) դասարաններ։

Ընդունելություն
---------------

Քվանտ վարժարանում ընդունելությունը կատարվում է սահմանված կարգով։

Ընթացիկ կարգից զատ կատարվում է նաև մրցութային կերպով՝ օժտված երեխաների համար, որը վարժարանում գործում է 1996 թվականից սկսած։ Մրցույթում հաղթողները վարժարանում սովորում են անվճար կամ արտոնյալ պայմաններով, իսկ առավելագույն միավորներ ձեռք բերած աշակերտներին շնորհվում է կրթաթոշակ։

Դասապրոցես
----------

Վարժարանի ավագ դասարաններում ուսուցումը տարվում է տարբերակված ծրագրերով՝ հետևյալ հոսքերով.

* ֆիզիկամաթեմատիկական
* քիմիակենսաբանական
* պատմաբանասիրական
* տնտեսագիտական
* Միջազգային բակալավրիատի «Դիպլոմա» ծրագիր, ընդ որում առաջին չորս հոսքերը գործում են 10-րդ դասարանից սկսած, իսկ հինգերորդ՝ միջազգային հոսքը՝ 11-րդ դասարանից սկսած։

Ծանոթագրություններ
------------------

1. ↑
2. ↑  ««Քվանտ» վարժարանի պաշտոնական կայք»։ *eschool.am*։ Վերցված է 2021-07-13

Աղբյուրներ
----------

* ԵՊՀ կայք - Կազմակերպություններ - ՔՎԱՆՏ ՎԱՐԺԱՐԱՆ
* Quantum.am - About us(Մեր մասին) Archived 2021-07-09 at the Wayback Machine.
* Eschool.am/
**Քվարցային պլագիոպորֆիրների սյունաձև անջատումներ**, երկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Տավուշի մարզի Հովք գյուղից 900 մ դեպի հյուսիս արևելեք, Աղստև գետի ձախ ափին, Երևան- Իջևան ավտոմայրուղու ձախ կողմում։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։

Ծանոթագրություններ
------------------

1. ↑  «Հայաստանի Հանրապետության բնության հուշարձանների ցանկը հաստատելու մասին»։ *www.arlis.am*։ 14 oգոստոսի 2008 թվական։ Վերցված է 2015-11-30
2. ↑  «Հայաստանի Հանրապետության բնապահպանության նախարարություն, Բնության հուշարձանների ցանկ»։ *www.mnp.am*։ Վերցված է 2015-11-30

Տես նաև
-------

* Հայաստանի բնության հատուկ պահպանվող տարածքներ
* Բնության պետական հուշարձաններից ցանկը Վիքին սիրում է Երկիրը հուշարձանների ցանկում
**Ֆիլլիրսդորպ** (աֆրիկաանս՝  և անգլ.՝ Villiersdorp), քաղաք Հարավաֆրիկյան Հանրապետության հարավ-արևմուտքում, Արևմտյան Կապ նահանգի տարածքում։ Ընդգրկված է Օֆերբերխ շրջանի կազմում։ Մաս է կազմում տեղական Տիվատերսկլուֆ մունիցիպալիտետի։

Պատմություն
-----------

Բնակավայրը, որն ավելի ուշ վերաճել է քաղաքի, հիմնադրվել է Պետեր Հենդրիկ դե Ֆիլիպսի կողմից 1844 թվականին Ռադեյն ֆերմայի հողերի վրա։ 1901 թվականին Ֆիլլիրսդորպին շնորհվել է քաղաքի կարգավիճակ։

Աշխարհագրական դիրք
------------------

Քաղաքը գտնվում է նահանգի հարավարևմտյան մասում, համանուն հովտում, Տիվատերսկլուֆ ջրամբարից դեպի հյուսիս, նահանգի վարչական կենտրոն Քեյփթաունից մոտավորապես 56 կիլոմետր (ուղիղ գծով) դեպի արևելք։ Ծովի մակարդակից բացարձակ բարձրությունը 336 մետր է։

Կլիմա
-----

Կլիման բնութագրվում է որպես միջերկրածովյան տաք (ըստ Կյոպպենի դասակարգման՝ *Csb*)։ Տարեկան միջին ջերմաստիճանը կազմում է 15,6 °C: Միջին ջերմաստիճանը ամենացուրտ ամսվա (հուլիսի) ընթացքում կազմում է 10,8 °C, ամենաշոգ ամսվա (փետրվարի) ընթացքում՝ 20,4 °C: Տեղումների հաշվարկային բազմամյա նորմը 804 մմ է։

Բնակչություն
------------

2011 թվականի պաշտոնական մարդահամարի տվյալներով՝ Ֆիլիրսդորպի բնակչությունը կազմում էր 10 004 մարդ, որոնցից տղամարդիկ կազմում էին 50,8 տոկոս, կանայք՝ 49,2 տոկոս։ Ռասայական առումով գունամորթները եղել են քաղաքի բնակչության 44,67 %-ը, նոգրոիդները՝ 40,29 %, սպիտակամորթները՝ 12,5 %, ասիացիները (այդ թվում՝ հնդիկներ)՝ 0,2%, այլ ցեղերի ներկայացուցիչները՝ 2,33 %։ Քաղաքացիների շրջանում առավել տարածված լեզուներն են եղել աֆրիկաանսը (56,54 %), կոսան (24,56 %), սեսոտոն (12,81 %) և անգլերենը (3,44 %)։

Տրանսպորտ
---------

Քաղաքով անցնում է R43 տարածաշրջանային մայրուղին։ Գործում է երկաթուղային կայարան։ Մոտակա օդանավակայանը գտնվում է Վուստեր քաղաքում։

Ծանոթագրություններ
------------------

1. ↑  Южно-Африканская Республика. Справочная карта (масштаб 1:2 500 000). — ГУКГ, 1980.
2. ↑  *Raper, R.E.* Dictionary of Southern African Place Names. — HSRC.
3. 1 2  «Villiersdorp, South Africa Page» (անգլերեն)։ Fallingrain Global Gazetteer։ Վերցված է 2018-12-19
4. ↑  «Climate: Villiersdorp» (անգլերեն)։ Climate-Data.org։ Վերցված է 2018-12-19
5. ↑  «Villiersdorp» (անգլերեն)։ Census 2011։ Վերցված է 2018-12-19

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Քրիստինե Հարությունյան** (մայիսի 18, 1991(1991-05-18), Գյումրի, Հայկական ԽՍՀ, ԽՍՀՄ), հայ մարզիկ, թեթև ատլետիկայի ներկայացուցիչ, որը զբաղվում է նիզակի նետումով։ Հայաստանի բազմակի չեմպիոն և ռեկորդակիր։ 2010 թվականին օլիմպիական խաղերի մասնակից։ Միջազգային դասի սպորտի վարպետ։

Կենսագրություն
--------------

Քրիստինե Հարությունյանը ծնվել է 1991 թվականի մայիսի 18-ին Վանաձորում։ Նիզակի նետումով սկսել է զբաղվել 2005 թվականին։ Մարզիկի անձնական մարզիչներն են ռուս Իվան Սաֆոնովը և Գյումրիի երիտասարդական դպրոցի տնօրեն Յաշա Եղիազարյանը։

Հայ մարզիկի առաջին հաջողությունը տեղի ունեցավ 2006 թվականին Սոչիում, որտեղ նա զբաղեցրել է երրորդ տեղը։ 2009 թվականին Քրիստինե Հարությունյանը հաղթել է Հայաստանի առաջնությունում։ 2 տարի անց՝ 2011 թվականին Եվրոպայի առաջնությունում, որը տեղի է ունեցել Իսլանդիայի մայրաքաղաք Ռեյկյավիկում, նա երրորդ տեղն է զբաղեցրել՝ նիզակի նետումով 48,-02 մ։ Այս ցուցանիշը արդեն ռեկորդային էր Հայաստանի համար։
2012 թվականին Ֆինլանդիայում՝ Եվրոպայի առաջնության ժամանակ, 45.83 մ ցուցանիշով զբաղեցրել է վերջին տեղը։ 61,84 մ ցուցանիշով նա հաղթել է Վեռա Ռեբրիկին։ Նույն թվականի հուլիսին նա 59.12 մ նիզակի նետում արդյունք է ցույց տվել, դրանով գերազանցելով օլիմպիական խաղերի անհրաժեշտ ցուցանիշը՝ 12 սմ-ով։

Ծանոթագրություններ
------------------

1. 1 2  World Athletics Database
2. 1 2 3  «Լոնդոն-2012. Հայ օլիմպիականները. Քրիստինե Հարությունյան»։ NEWS.am Sport։ 2012-07-23։ Վերցված է 2012-07-30
**Ստեֆան Հայրապետյան** (ստեղծագործական անունը Ստեֆան, դեկտեմբերի 24, 1997, Վիլյանդի, Էստոնիա), էստոնահայ երգիչ։ Նա ներկայացնելու է Էստոնիան Եվրատեսիլ 2022 երգի մրցույթում «Hope» երգով։

Կենսագրություն
--------------

Հայկական արմատներով Ստեֆանը ծնվել է 1997 թվականի Դեկտեմբերի 24-ին Էստոնիայի Վիլյանդի քաղաքում։ Ստեֆանն ունի քույր՝ Ստեֆանիա անունով։

Երաժշտական կարիերա
------------------

Ստեֆանը երգել է վաղ մանկությունից իր վոկալի ուսուցչուհու՝ Հեդի-Կայ Պայի հետ և հաղթել մի շարք մրցույթներում։ 2010 թվականին նա մասնակցել է Էստոնական հեռուստատեսության կողմից կազմակերպված «Լաուլկարուսել» երգի մրցույթին և հասել եզրափակիչ։

Նա չորս անգամ մասնակցել է Էստոնայի ազգային ընտրությանը` հաղթելով մեկ անգամ։ Նա առաջին անգամ մասնակցել է 2018 թվականին «Vaje» կոչվող դուետի կազմում՝ «Laura (Walk with Me)» երգով, որը գերեզրափակչում զբաղեցրել է երրորդ տեղը։ Նրա առաջին մենակատարումը եղել է 2019 թվականին՝ «Without You» երգով, որը հաղթեց ժյուրիի քվեարկությանը եզրափակչում և որակավորվեց գերեզրափակիչ՝ զբաղեցնելով երրորդ տեղը։ Այնուհետև նա մասնակցեց 2020 թվականին «By My Side» երգով, որը զբաղեցրեց յոթերորդ տեղը եզրափակիչում։

Նա հաղթեց Էստոնայի ազգային ընտրությանը 2022 թվականին՝ «Hope» երգով, որը թույլ տվեց նրան ներկայացնել Էստոնիան Եվրատեսիլ 2022 երգի մրցույթում։

Ծանոթագրություններ
------------------

1. ↑  «Rozell / Stefan / Vajé»։ *Allstarz.ee* (Estonian)։ Վերցված է 2022-02-12
2. ↑  «Eesti Laul draws to its conclusion with Stefan taking the victory 🇪🇪»։ *Eurovision.tv* (en-gb)։ 2022-02-12։ Վերցված է 2022-02-12
3. ↑  World Estonian (2022-02-12)։ «Video: Estonia will be represented by Stefan Airapetjan at Eurovision 2022»։ *Estonian World* (en-GB)։ Վերցված է 2022-02-12
4. ↑  Spiteri Steven (12 February 2022)։ «There is hope for Estonia: Stefan wins Eesti Laul 2022»։ *Eurovisionworld* (en-GB)։ Վերցված է 12 February 2022
Անվան այլ կիրառումների համար տե՛ս՝ Հայաստանի պատմություն (այլ կիրառումներ)
**«Հայաստանի պատմություն»**, Հայկական ճարտարապետությունն ուսումնասիրող հիմնադրամի կողմից հրատարակվող գրքաշար, որի հեղինակն է հուշարձանագետ, բանասեր, պատմագետ ՀՃՈւ հիմնադրամի երևանյան գրասենյակի ղեկավար Սամվել Կարապետյանը։ Այն կազմված է 36 հատորից։ 2022 թվականի հունվարի դրությամբ լույս է տեսել գրքաշարի առաջին 5 հատորը (Հատոր Ա, Բ, Գ, Դ, Ե)։ Գրքաշարի բոլոր հատորների հրատարակումը նախատեսված է ավարտել 9-ից 10 տարում։

Հատորներ
--------

### Հայոց ձոր գիրք

Հիմնական հոդված՝ Հայոց ձոր (գիրք)
Գիրքը հրատարակվել է 2015 թվականին։ Նվիրված է Պատմական Հայաստանի Վասպուրական նահանգի Հայոց ձոր գավառի պատմությանը և նյութական մշակույթի հուշարձաններին։ Այն հեղինակել է հուշարձանագետ, պատմաբան, բանահավաք, Հայկական ճարտարապետությունն ուսումնասիրող հիմնադրամի երևանյան գրասենյակի ղեկավար Սամվել Կարապետյանը։ Գրքի բովանդակությունը հարստացված է արժեքավոր լուսանկարներով, փաստաթղթերով, առկա է աղբյուրների հսկայական ցանկ։ Աշխատությունը կազմված է 232 էջից և Հայոց ձոր գավառի քարտեզից։

### Սալմաստ գիրք

Հիմնական հոդված՝ Սալմաստ (գիրք)
Գիրքը հրատարակվել է 2017 թվականին։

### Արծկե գիրք

Հիմնական հոդված՝ Արծկե (գիրք)
Գիրքը հրատարակվել է 2018 թվականին։

### Մռավականք գիրք

Հիմնական հոդված՝ Մռավականք (գիրք)
Գիրքը հրատարակվել է 2019 թվականին։

### Խնուս գիրք

Հիմնական հոդված՝ Խնուս (գիրք)
Գիրքը հրատարակվել է 2022 թվականին։

Տես նաև
-------

* Հայկական ճարտարապետությունն ուսումնասիրող հիմնադրամ
* Սամվել Կարապետյան (հուշարձանագետ)

Ծանոթագրություններ
------------------

1. 1 2  «Հայաստանի պատմություն» գրքաշարի հրատարակման համար պետական աջակցություն չկա
2. ↑  «Հայոց ձոր» գրքի մասին տեղեկություններ Հայկական ճարտարապետությունն ուսումնասիրող հիմնադրամի կայքում Archived 2021-05-17 at the Wayback Machine. (արխիվացված)։
3. ↑  «Հայաստանի պատմություն» գրքաշարի մասին տեղեկություններ Հայկական ճարտարապետությունն ուսումնասիրող հիմնադրամի կայքում Archived 2020-02-05 at the Wayback Machine. (արխիվացված)։
4. ↑  «Հայաստանի պատմությունը ˋ գավառ առ գավառ. Լույս է տեսել «Հայաստանի պատմություն» գրքաշարի առաջին հատորը» Archived 2019-12-30 at the Wayback Machine. (արխիվացված)։
5. ↑  «Մինչև տարեվերջ տպագրության կպատրաստվի «Հայաստանի պատմություն» գրքաշարի 2-4-րդ հատորները» (արխիվացված)։

|  |
| --- |
| 
  **Հայաստան**
 |
**Վյաչեսլավ Անդրեևիչ Ավերյանով** (ռուս.՝ Вячеслав Андреевич Аверьянов, սեպտեմբերի 28, 1897(1897-09-28), Սարատով, Ռուսական կայսրություն - 1941), ռուս խորհրդային արձակագիր և բանաստեղծ, դրամատուրգ, լրագրող։

Կենսագրություն
--------------

Վյաչեսլավ Ավերյանովը ծնվել է 1897 թվականի սեպտեմբերի 28-ին Սարատովում։ Ավարտել է ռեալական ուսումնարան, սովորել Սարատովի համալսարանի պատմա-բանասիրական ֆակուլտետում։ 1921 թվականից ապրել է Մոսկվայում։ Աշխատել է «Крестьянская газета» պարբերականի թղթակից, հրատարակել է արձակ ստեղծագործություններ, բանաստեղծություններ և պիեսներ։ Աշխատել է դրամատուրգ Անդրեյ Նավրոզովի հետ համահեղինակությամբ։ Ավերյանովի բանաստեղծություններն ու պատմվածքները, ըստ Յու. Պոշեմանսկու, աչքի են ընկել հատուկ քնարականությամբ։ Ավերյանովի պիեսները մեծ ժողովրդականություն են վայելել ԽՍՀՄ ինքնագործ թատրոններում։ 1935 թվականին թարգմանել է Իվան Ֆրանկոյի «Գողացված երջանկություն» պիեսը։

Հայրենական մեծ պատերազմի սկզբում Ավերյանովը փորձել է մտնել գործող բանակ, սակայն կարճատեսության պատճառով չի զորակոչվել։ Մոսկվայի աշխարհազորը կազմավորելիս գրանցվել է նրա կազմում և հայտնվել 8-րդ Կրասնոպրեսնենսկի դիվիզիայի 22-րդ հրաձգային գնդի 1-ին գումարտակի Գրողների վաշտերից մեկում։ Նշանակվել է բաժանմունքի հրամանատար։ Ճակատում միացել է Կոմունիստական կուսակցությանը։

Մասնակցել է Մոսկվայի պաշտպանությանը, հայտնվել է շրջափակման տակ։ Վերջին նամակը նրա հարազատներն ստացել են Սարատովում 1941 թվականի հոկտեմբերի 1-ին․ «...Ինձ նշանակեցին բաժանմունքի հրամանատար, ընդունեցին կուսակցություն, աշխատանքները շատ են, բայց աշխատանքը հետաքրքիր է, իսկ գլխավորը՝ անհրաժեշտ և օգտակար՝ յուրացնում ենք ռազմական ուսումը և ցանկացած պահի պատրաստ ենք հանդիպել նողկալի թշնամու հետ։ Գրեք, թանկագիններս, ավելի հաճախ, ձեր նամակները շատ հաճելի են և մեզ անհրաժեշտ։ Եղեք աշխույժ և հույս ունեցեք, որ հաղթելու ենք։ Ամուր համբուրում եմ ձեզ։ Վյաչեսլավ։ 21/IX 1941»։

### Ընտանիք

* Կինը՝ Նատալյա Լվովնա Ավերյանովա,
* Քույրը՝ Եկատերինա Միխայլովնա Զիկովա։

Ստեղծագործություններ
--------------------

### Պիեսներ

* Ոսկե թավա, դրամա 3 գործողությամբ և 6 տեսարանով (1934)
* Զառիթափ, դրամա 5 տեսարանով (1930)
* Վերջին ռասմաճակատը, պիես 4 գործողությամբ և 6 տեսարանով (1929)
* Особый Ефим или все в Осоавиахим, կատակերգություն 3 տեսարանով (1928)
* Իններորդ ալիք (Հոկտեմբերի 10-ամյակին), պիես 3 գործողությամբ (1927)
* Դավաճանը, պիես 2 գործողությամբ (1927)
* Կոմունայի տանը, Նոր կենցաղի տեսարաններ 3 գործողութամբ (1926, Ա. Նավրոխովի հետ համահեղինակությամբ)

### Արձակ

* Ոսկե թավա, պատմվածք (1927)
* Մարդն առանց անթացուպերի, պատմվածքներ (1927)
* Ամերիկացին, վիպակ (1925)

Ծանոթագրություններ
------------------

1. 1 2 3 4 5  «Персоналии»։ www.comk.ru։ Վերցված է 2016-04-20
2. 1 2 3  *Рунин Б.* Писательская рота // *Новый мир* : журнал. — 1985. — № 3.
3. ↑  Украденное счастье. (Жандарм) [Текст] : Драма из деревенской жизни в 5 д. / Иван Франко ; Пер. с укр. и переработка В. Аверьянова, П. Жаткина. — Москва : изд-во и стеклогр. Центр. упр. по распространению драматургич. продукции «Цедрам», 1935. — Тит. л. 34 с.
4. ↑  Сегодня. — Кооперативное изд-во писателей "Сегодня", 1927-01-01. — 374 с.
**Ստեֆանի Թենսի-Աբգար** (հոլ.՝ Stephanie Tency-Abgar, դեկտեմբերի 12, 1990(1990-12-12), Ամստերդամ, Նիդերլանդներ), հայկական արմատներով հոլանդացի դերասանուհի, հեռուստահաղորդավարուհի, մոդել և գեղեցկության մրցույթի տիտղոսակիր, որը թագադրվել է «Միսս Տիեզերք Նիդերլանդներ 2013»-ում և ներկայացրել է իր երկիրը «Միսս Տիեզերք 2013» մրցույթում։ Մոդելի և պրեզենտատորի կարիերան դադարեցրել է 2014 թվականի վերջին՝ սկսելով սեփական բիզնեսը, որը կոչվում է «Tency Productions»։ Նա հաղորդումներ է պատրաստում հոլանդական RTL 4 կոմերցիոն հեռուստաալիքի համար։

2016 թվականին Թենսին դարձել է Անդրե Հազես Կրտսերի օգնականը «Հաջողության անիվ» (Rad van Fortuin in Dutch) խաղում, որը հեռարձակվում է SBS-ով։

Կենսագրություն
--------------

### Վաղ կյանք

Ստեֆանի Թենսին ունի ինդոնեզական, գերմանական և հայկական ծագում։ Առօրյա կյանքում նա գործածում է հոր հայկական Աբգար (Աբգարյան) ազգանունը, իսկ պոդիումում և բիզնեսում նա ներկայանում է կիսագերմանուհի, կիսաինդոնեզուհի մոր ազգանունով։

Դեռահաս տարիքում Ստեֆանին ընդունվել է Ամստերդամի *Akademie Vogue* դիզայներական ակադեմիան։ Միաժամանակ նա մասնակցել է գեղեցկության մրցույթների։ 22-ամյա աղջիկը 2013 թվականին ստացել է «Միսս Նիդերլանդներ» տիտղոսը՝ ստանալով երկիրը «Միսս Տիեզերք» մրցույթին ներկայացնելու հնարավորություն։

Թենսին ուսումնասիրել է նորաձևության ոճի մեդիան։ Նա աշխատել է որպես մոդել և հաղորդավար/դերասանուհի հոլանդական հեռուստատեսությունում։ Նա նաև *Free a Girl*-ի և *Energy4All*-ի դեսպանն է։

### Միսս Նիդերլանդներ 2013

Միսս Հյուսիսային Հոլանդիա Թենսին 2012 թվականի դեկտեմբերի 10-ին թագադրվել է «Միսս Նիդերլանդներ 2013» մրցույթում, իսկ ավելի ուշ՝ 2013 թվականի նոյեմբերի 9-ին ներկայացրել է Նիդերլանդները «Միսս Տիեզերք 2013»-ում՝ զբաղեցնելով 18-րդ տեղը։

Անձնական կյանք
--------------

Ըստ Ստեֆանիի ինստագրամյան էջի՝ այժմ նա բնակվում է Ամստերդամում։ Իր 30-ամյակի օրը՝ 2020 թվականի դեկտեմբերի 12-ին, նա Ինստագրամում հայտարարել է իր ընկերոջ՝ հոլանդացի գործարարի հետ նշանադրության մասին։

Ստեֆանին զբաղվում է բարեգործական գործունեությամբ՝ օգնելով հիվանդ երեխաներին։

Տիրապետում է հոլանդերենի, անգլերենի և իսպաներենի։ Հայերեն գիտի մի քանի նախադասություն։

Արտաքին հղումներ
----------------

* Ստեֆանի Թենսիի պաշտոնական կայքը(չաշխատող հղում)

Ծանոթագրություններ
------------------

1. ↑  Stephanie Tency Crowned Miss Universe Nederland 2013. Beauty Pageant News. Retrieved 21 April 2013
2. ↑  Stephanie Tency would love to visit Armenia some day – Interview with Miss Universe Nederland 2013. News.am. Retrieved 21 April 2013
3. 1 2  Mediamax։ «Ստեֆանի Թենսի. հայ գեղեցկուհին գրավում է տիեզերքը»։ *Bravo.am* (ամհարերեն)։ Վերցված է 2022-06-26
4. 1 2 3  «Միսս Նիդերլանդներ` Ստեֆանի Թենսի–Աբգար. հայկական ծագումով գեղեցկուհին (Ֆոտոշարք)»։ *www.top-news.am*։ Վերցված է 2022-06-26
5. ↑   Stephanie Tency announces engagement (in Dutch)

|  |  |  |
| --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |

 |